PRIKAZI I IZVJEŠTAJI 


CJELOVITOST EUHARISTIJSKOG ŠTOVANJA 

Dr Jordan KUNICIC 


USao sam u jednu katoličku crk\'u. Jedva sam otkrio gdje se nalazi 
svetohranište s Presvetim, a po mjestu i veličini, kao i po prostoru, na- 
irlasak je postavljen na prazan oltar. Govore mi da se euharistijsko što¬ 
vanje svelo jedino, ili gotovo jedino, na misu. Adoracije nema, a razu¬ 
mije se, još manje se može govoriti o procesijama. Tijelovo se ne slavi 
ništa više nego svaka nedjelja itd. 

Došla mi je na pamet ona opće priznata istina izražena u rečenici: 
»Lex credendi — lex orandi«. Ako tražimo dogmatsku pozadinu za sta¬ 
nje u toj crkvi, mogli bismo jednostavno uzeti crkvenu nauku izraženu 
npr. na Tridcntskom saboint (Denz, 1651—1661). Tu bismo (osobito u 
br. 1656) lako uočili da takva praksa ide donekle za osuđenom naukom 
vlastitom protestantima. 

Neugodno bi bilo dispulirati na tom terenu. Radije mi upada u oči 
llputa o štovanju euharislijskog misterija od 25. V 1967. Tu, u br, 5 g, 
nalazim ove riječi: »Euharistijski misterij treba uvijek promatrati u 
svem njegovu opsegu kako u samoj celebraciji mise lako i 
ii štovanju svetih prilika koje se čuvaju poslije mise da bi se milost žr¬ 
tve hire primijenila«. 

Euharistijski misterij u sebi jedan je i jedinstven, jer uvijek se ra¬ 
di o jednom Prinosiocu, jednoj žrtvi, jedinstvenoj vrijednosti. Ali u 
tom misteriju imia više aspekata. Tu se najprije ostvaruje Prisutnost, 
1 to sakramentalnim obredom sv. mise. A čiru se to na spomen posljed¬ 
nje večere i prikazivanja žrtve na križu, dakle žrtvovanja. Međutim, 
u tom misteriju ima više modaliteta, uzgrednih razlika. Netom se dogo¬ 
di da se jedan od spomenutih elemenata prejako naglasi na štetu dru¬ 
gih i cjelovitosti, ili se ono Sto je uzgredno postavi na mjesto onoga što 
je bitno, krije se cjelovitost misterija i njegova štovanja te se više ili 
manje zastranjuje s puta objektivne istine. 


Razne pretjeranosti 

Razumljivo, tko zaniječe Prisutnost, logično niječe i osnovanost eu- 
haristijskog štovanja. Isto tako, za njega ni svetohranište u crkvi nema 
raison d’čtre. TaJevih je zabluda bilo, a ima ih i danas izvan katoličke 
Crkve. Spomenuta Uputa na više mjesta jasno naglašava ne samo vjeru 

u Prisutnost nego i potrebu štovanja euharistije i izvan mise (br. 1; 58, 
itd.). Svetohranište mora biti na zaista istaknutom, veoma časnom i uk¬ 
rašenom mjestu (br. 52; 54). Pavao VI u Ispovijedi vjere, izgovorenoj 
30. VI ove, 1968., godine govori da je svetohranište »srce naših hramova<i. 

Pretjcranost se može vidjeti i u tome da se o euharistijskom mis¬ 
teriju govori gotovo isključivo kao o obnavljanju posljednje večere. 
Bez .sumnje da je žrtvovanje na posljednjoj večeri i ono na križu kao i 
u misi u biti jedno, ali ima došla razlika. Žrtvovani Krist na posljednjoj 
večeri bio je u uvjetima smrtnosti, a krvno je žrtvovanje imalo .doći istom 
kasnije. Posljednja večera ne fundira .spomen muke Kristove, jer se ona 
odigrala kasnije (III P, 73. 5 ad 3). Na posljednjoj večeri, kao i na križu, 
žrtvu je osobno prinio Krist. U misi se prinosi žrtva posredstvom sve¬ 
ćenika; Krist je u uvjetima besmrtnosti i netrpnosti, a čini se spomen 
na smrt na križu te nam se primjenjuju stečene Kris.ove zasluge. — 
— Kad bi netko inzistirao na euharistijskom misteriju, odnosno na žr¬ 
tvovanju, isključivo ili gotovo isključivo kao na obnavljanju posljednje 
večere, još više, kao na komunitarnom blagovanju agape u svrhu učvr¬ 
šćivanja Božjeg naroda u zajednici i si., cijepao bi jedinstvo Večere i 
križa te bi umanjivao razliku između nekrvnog žrtvovanja na posljed¬ 
njoj večeri i nekrvnog obnavljanja krvnog žrtvovanja na križu. Dirnuo 
bi, razumije se, i u samu istinsku, zbiljsku i bivstvenu Prisutnost, a 
euharistijski misterij lako bi se sveo na neki suhi simbol. Vidi Denz. 
1751 si., kao i antiraodernkstičku Zakletvu. 

Ako netko zaniječe da se u misi ostvaruje zbiljsko i pravo, iako 
nekrvno, žrtvovanje, lako će misu tretirati kao prosti spomen-čin, kao 
vanjski obred bez žrtvenog sadržaja, ili će i misni obred proglasiti bes¬ 
mislenim (Denz, 1751; 1757). Taj će lako i formuli konsekracije dati 
isključivo ili gotovo isključivo narativni, historijski, a ne i efektivni ka¬ 
rakter (jer »vcrba efficiunt quod significant«). Žrtvovanjem, koliko su 
njegove riječi pretvorbene, ostvaruje se Prisutnost. Te riječi, dakle, 
nemaju i ne smiju imati jednak naglasak kao i druge popratne riječa 
u Kanonu mise. 


žrtvovanje ili Prisultiost 

Ne radi se o tom da se ta dva aspekta jednog euharistijskog miste¬ 
rija odijele, radi se o tome da se i između njih čuva neka objektivna 
ravnoteža prema ljestvici božanskih vrednota. 

Očito je da su minula vremena davala naglasak Prisutnosti, jer ona 
ostaje i poslije misnog obreda, a oltar je primao svoj više funkcionalni 
karakter, tj. postajao je centar dok je trajalo žrtvovanje. Svetohranište 
je općenito predstavljalo gravitacijsku točku u našim crkvanua i po sa¬ 
mom svom položaju ili smještaju. 

U pokoncilsko vrijeme kao da se naglasak premješta. Govori se pri¬ 
je svega o euharistijskom slavlju, o zajedničkom blagovanju, o euharis- 
tijskoj gozbi, večeri itd. Ističe se ono historijsko, vidljivo, fenomensko. 
1 tome se ne smije prigovoriti, jer možda to odgovara više današnjem 
pozitivno (pozitivistički?) orijentiranom mentalitetu. Ali to ne znači 

da neće i ubuduće Prisutnost ostati kao aksiološki najviša vrednota, 
dok će misa ili obred žrtvovanja imati samo svoje genetičko i funkcio 
7iaJno prvenstvo. 

Je li istina da su historiiske prilike uvjetovale naglasak na Prisut 
nost? Bez sumnje da historijske prilike uvijek nekako odražavaju do¬ 
minantna idejna strujanja svoga vremena. Mi ističemo kako je u proš¬ 
losti bio pretjerano naglašavan pojedinac (individualizam) i kako se 
pretjerano vodila briga oko esencija (esencijalizam), a našem će vreme 
nu pripisivati kao vlastitost da se pretjerano naglašuje skupnost ili 
društvo, te da se jedino ili poglavito brinemo oko onogA što je egzisten 
ciialno ili prolazno. Istina je danas, kao Sto je bila i jučer, te će ostati 
i do kraja svijeta — da misni obred ne bi imao smisla kada se žrtvova¬ 
njem ne bi ostvarila Prisutnost. To je suvišno i isticati. Važno ie. ioak 
da se ne dođe u proturječje s tim prvenstvom u načinu euharistijskog 
.štovanja, npr. da se očitovanje vjere u Prisutnost posve ili gotovo posve 
potisne ukidajući euharistijsko štovanje izvan mise. 

Analogno gorniem upitu ističem još iedan. Ima ih koji na laku ru¬ 
ku tvrde da je ustanovljenje blagdana Tijelova uvjetovano prije svega 
i nadasve pojavom hereza u pitanju Prisutnosti. Čini se da je to pretje¬ 
rano ako se izrazi u tako ekstremnoj forrm. Sekte prvih vjekova nijesu 
direktno napadale dogmu Prisutnosti. U 9. vijeku razna kriva mišljenja 
nijesu prešla u formalne hereze. U 11. vijeku Berengarij pretjerano na¬ 
glašava simbolizam na štetu zbiljske Prisutnosti, ali on je opozvao svo¬ 
je naučavan je te je priznao da se kruh i vino bivstveno pretvaraju u tije¬ 
lo i krv Kristovu (Dcnz,700). Sabor u Lateranu osuđuje razne hereze 
(god, 1215.), kako je očito iz njegovih akata (Denz, 802), a prave hereze 
počinju kasnije. — Uostalom, jasno je iz bule Urbana IV god. 1264. koji 
su razlozi potakli na ustanovljenje Tijelova. Idejni začetak blagdana 
očitovan je 1208. O tome nam govore povjesničari, a za nas je ovdje važ¬ 
no naglasiti da je blagdan Tijelova ustanovljen prije svega da se euha¬ 
ristiji iskaže cjelovito, javno, zajedničko štovanje, koje je nenic^će 
dolično izraziti u Velikom tjednu. Iz povijesnih je dokumenata jasno 
da je taj blagdan imao poslužiti kao prigoda da se ispune praznine u 
nehajnom štovanju euharistije. — Konačno, danas hereze ne uvjetuju 
direktan zahvat crkvenog učiteljstva, a ipak se u spomenutoj Uputi 
(br. 59) vjernici pozivaju na čašćenje euharistije na Tijelovo pomoću 
procesija. U današnjem pluralističkom društvu u mnogim slučajevima 
te procesije nijesu shodne, ali istina ostaje ista, a pojedine se okolnosti 
imaju uzeti kao mjerilo postupanja samo ondje gdje su doista takve 


Žrtvovanje i Prisutnost se razlikuju 

Izraz »žrtvovanje« uzimam za prinos žrtve, dakle misni obred, dok 
'izraz »Prisutnost« uzimam, kako je jasno, za trajno prisutnu zbiljnost 
Kristove prisutnosti pod prilikama kruha i vina i poslije mise. A kada 
govorim »razlikuju«, ne govorim da se separiraju, još manje supros- 
tavljaju, jer euharisEijski misterij je na božanski način jedan i jedin¬ 
stven. To je sinteza božanske zazbiljnosti među ljudima. 

Tih razlika ima više. Misni obred prolazi. Prisutnost ostaje; žrtvo¬ 
vanje traže obje prilike, Prisutnost se realizira i samo pod jednom pri¬ 
likom: žrtvovanje smjera prije svega na štovanje Boga, Prisutnost je 
uvijek tu za naše posvećenje: žrtvovanje ima ulogu i u vidu primjene 
zasluga i u vidu davanja zadovoljštine za grijehe, Prisutnost ostvarena 
za pojedinca u blagovanju ili pričesti postaje pr'ije svega izvorom za 
primjenu zasluga; žrtvovanje, koliko rezultira iz samog misnog čina, 
koristi i onomu koji obavlja obred i drugima, Prisutnost prisvojena n 
pričesti koristi primaocu. 

Drugi vatikanski sabor razlikuje i euharistiju kao sakrament i kai> 
žrtvovanje i kao večeru. Napominje i euharistijsko slavlje, a potiče na 
euharistijsko štovanje. Pridijeva nazive »izvor« ili »vrhunac« ili »stožer« 
ili »centar« sada Prisutnosti sada opet žrtvovanju, ali nedvosmisleno 
tvrdi da euharistija postaje misterij »conversione«, tj. pretvorbom (EM, 
br. 38). Spomenuta Uputa preuzima riječi Pavla VI i govori isto, naime, 
da se žrtvovanje ostvaruje kada Gospodin počinje sakramentalno biti 
prisutan pod prilikama kruha i vina (br. 3b). 

Budno oko teologa pazit će na navedenu razliku. No teolog neće 
nikada te vrednote odvajati. Niti če porušiti ravnotežu nagla.šujući je¬ 
dno na štetu drugoga, odnosno na štetu cjelovitog prikazivanja i štova¬ 
nja euharistijskog misterija. Prisutnost je bitno, formalno i teološki lui 
prvom mjestu, žrtvovanje je uvjet Prisutnosti te ide za tim da se ta 
Prisutnost nekako u pričesti »prisvoji«. Zato čc i štovanje euharistije 
biti najautentičnijc unutar sv. mise, ali bi bio izvan puta 'istine tko bi 
zanijekao osnovno.st i potrebu štovanja euharistije i poslije i prije sv, 
mise. 

Koliko je Crkvi slalo da se žrtvovanje i Prisutnost ujedinjuju i u 
štovanju vidi se najbolje iz njezinih uputa o štovanju euharistije. Izla¬ 
ganje presvete euharistije vodi srca vjernika da spoznaju čudesnu Kri¬ 
stovu prisutnost. U takvim izlaganjima treba pokazati kako je Štovanje 
euharistije povezano s misom. Zboit toca kod dužeg trajanja neka se 
izlaganje obavi na kraju mise (br. 60). Općenito sc može reći da se i ono 
kraće izlaganje (Uputa, br. 60), dakako, obavljeno kako Uputa traži, nc 
smije smatrati ni kao prosti dodatak misi ni kao obred posve samostal¬ 
ne naravi, iako je to neš’o damo neco misa. Zato piše jedan poznati li- 
turgist da je to izlaganje prikladnije poslije mise, ali ako se obavlja 
prije mise a poslije krunice ili kalehcze, neka bude između tih čina je¬ 
dan razmak (u Perfice miiniis, 1968, str. 182). Sve je to razumljivo. 

Kako je spc>m,enuto gore. sve ovo ne znači da se žrtvovanje i Prisut¬ 
nost smiju separirati kao dva neovisna elementa. Ne, oni zajedno pred¬ 
stavljaju euhari.stijski misterij. Jedan je Krist koji u misi obavlja pri¬ 
nos .samog sebe kao žrt\Ti. a on je onaj koji ostaje među nama kao Pri¬ 
sutnost. Prisutnost dolazi u misi. misa je pak usmjerena prema Prisut¬ 
nosti, koja će postati životom vjernika preko pričesti (Uputa, br. 3e). 
Klanjanje pak Kristu poslije m'se jest ono poklonstveno štovanje koje 
dugLijemo pravom Bogu (ist. mj., 3f). 

Isto tako ne smiju se separirati ona tri bitna značenja euharistije; 
spomen-čin smrti i uskrsnuća Kristova, milos* u duši, zalog buduće sla¬ 
ve. Nepravilno bi bilo naglašavati jedan od ovih značenja tako da drugi 

dođu posve u pozadinu. I među njima treba naći neki red. Tako je oči¬ 
to da ni jedno od ovih značenja ne bi imalo smisla kada se u euharisti¬ 
ji ne bi ostvarivala zbiljska Prisutnost. Euharistija je središte i vrhunac 
ostalih sakramenata prije svega stoga što ostvaruje prisutnost Krista, 
autora .spasenja, kako se govori u dekretu o misijama (M. br. 9). Tako 
je i sv. Toma rekao da je euharistija spomen muke Kristove prije sve¬ 
ga koliko sadrži Krista koji je žrtvovan krvno na križu (III P, 73,5 ad2), 

a) Spomen muke Kristove .— Blagovanjem tijela i krvi Gospodnje 
Božii rarađ duhovno postale d'onikom Kristove žrtve i po vjeri i lju¬ 
bavi. Obnavlja se novi savez jednom učinjen u Kristovoj krvi {Uputa, 
br. 3a). 

Krivo bi bilo naglašavati samo spomen-čin muke Kristove kao do- 
zivanje u pamet nečega .što je bilo. Ne radi se samo o nekom spominja¬ 
nju davno minulog događaja, no, u misi se ostvaruje istinski i 
pravi prinos žrtve, žrtvovanje, kako naučava Tridentski sabor (Denz, 
1751; 1753). Treba dakle naći elemente svojstvene prinosu žrtve, isklju¬ 
čujući krvni element. Kad bi netko inzistirao samo na »spomenu« ili 
spomen-činu, lako bi se mogao zaustaviti na simbolici. Reći da se u misi 
.samo »predočuje« ili »prikazuje« žrtvovanje na križu, to kao da poisto¬ 
vjećuje misu -sa žrtvama i figurama Starog zavjeta. Treba dakle uvijek 
imati pred očima onaj specifični element koji misu čini »verum et pro- 
prium sacrificium« (Denz, 1751). Uzimajući u obzir samo figurativno 
značenje, govori sv. Toma. možemo reći da se Krist žrtvovao i u figura¬ 
ma Starog zavjeta (III, 83, 1). Koji je specifični element u misi kao pri¬ 
nosu žrtve Novog zavjeta? 

Vlastito je novozavjetnom žrtvovanju to da se u njemu, tj. u misi, 
Krist irtvuje na nekrvan način. Posredstvom svećenika Krist postaje 
prisutan i obnavlja prinos ljubavi i poslušnosti Ocu (o tom sam pisao 
u reviji Sapienza, 1960, sv. 2 i 4). Nelogično bi bilo tražiti u ovom žr¬ 
tvovanju karakteristike krvnih žrtava Starog zavjeta. Isto tako, .suvišno 
je tražiti neku vanjsku, vidljivu promjenu u prinesenim darovima kru¬ 
ha i vina, Sto ne vidi oko, prihvaća razum prosvijetljen vjerom. 

Neki zastupaju mišljenje da je Pijo XII htio riješiti ono vjekovno 
raspravljanje teologa o tome u čemu se ima naći najdublji razlog, naj¬ 
viši nazivnik na koji se svodi konstituiranje mise kao žrtvovanja ili pri¬ 
nosa žrtve. Ne mislim da je Pijo XII intervenirao u to pitanje, jer to je 
pitanje neke vrsti teološke metafizike, ali je značajno da on u enciklici 
Međiator Dei govori kako je misa pravo i zbiljsko žrtvovanje jer vrho¬ 
vni svećenik »radi ono isto što je učinio već na križu, prikazujući sama 
sebe kao žrtvu«. Kasnije isti papa govori kako se odijeljenim prilikama 
kruha i vina označuje ili prikazuje Kristova smrt. To je, bez sumnje, 
vrlo zoran način prikazivanja smrti Kristove, ali nije lako reći da je u 
loj vanjskoj pojavi, koja se samo vjeruje a ne vidi, najdublji razlog 
zbog kojega misu nazivamo »verum et proprium sacrificium«. 

Simbolika mise davno Je naglašavana. U svećeniku se, npr., gledao 
Krist. U nekim obredima nazire se izdajstvo Jude, obred posljednje 
večere, dozivanje u pamet pojedinosti muke na Golgoti itd. Ima teološ¬ 
kih pisaca koji to predočavanje forsiraju tako te tvrde kako se u misi 
prikazuje čitav Kristov život od začeća i rođenja pa do uskrsnuća i uza- 

iašća, još više: do đrugc^ dolaska na svršetku svijeta, na mističan ali 
zbiljski način. Govore da se to ostvaruje i u drugim sakramentima kada 
se služe, pa i u sakramentalima i u čitavoj liturgiji (kod F. Diekamp: 
Theol. dogm. mati., 1946, sv. IV, str. 245). 

Bez sumnje, pravilno je govoriti o »pashalnoj gozbi«, o misi kao 
spomen-činu smrti i uskrsnuća Kristova, jer se poslije smrti doista odi¬ 
gralo i uskrsnuće. To uskrsnuće sadrži jamstvo za postizavanje plodova 
otkupljenja. Kristovo je uskrsnuće nekako tvomi i egzemplarni uzrok 
našeg uskrsnuća (sv. Toma: III, 56,1). Međutim, Krist je mogao ostva¬ 
riti naše otkupljenje i bez smrti i uskrsnuća. Pita se: kako je misa spo- 
men-čin Kristova uskrsnuća? Koji je taj elemenat u misi koji daje ra¬ 
zlog uskrsnuća? 

Neki odgovaraju da nam ljubav Kristova tumači i Kristovo uskr¬ 
snuće. Ljubav nije mogla ostali zadovoljena Kristovom sudbinom u gro¬ 
bu i raspadanju. Krist je snagom ljubavi morao uskrsnuli. Dakle, Kri¬ 
stovo je uskrsnuće sadržano u Kristovoj smrti snagom ljubavi. 

Ako igdje ili ikada, ovdje bi svakako bilo potrebno da se označi ko¬ 
jim elementom ta ljubav uključuje uskrsnuće. Govori li se o ljubavi u 
psihološkom, etičkom ili nekako transcendentnom značenju? Da li je 
bilo tiužtio da Krist uskrsne? 

Teolog se čuva alijenacije pojmova. Sigurno je da Sv. pismo govori 
o uskrsnuću Kristovu kao nagradi {Rim 14.9) 5 kao ostvarenju vječne 
Bož.je namisli (Mk 8,31; Dj 17,3). I ovoj činjenici možemo naći mnogo 
shodnih razloga, kako se vidi kod sv. Tome {III, 53,1). Kristovo jc us¬ 
krsnuće kao neki početak ubiranja božanskih plodova muke Kristove. 
Ono je naše promaknuće u svijet viših vrednota. Poziv na ljubav daje 
neki psihološki razlog. Oni razlozi sv. Tome više su neke shodnosli, a 
teolog želi teološki strogu argumentaciju. Gdje ćemo je naći? Moramo 
zaći u svijet razumskog obrazloženja. 

ujudsKa uusa bez tijela o.staje nepotpuna. Duši po naravi pripada 
tijelo. Zašto bi Bog lišio dušu njezina supočela? Na temelju toga sv. 
Toma tvrdi da za uskrsnuće tijela postoji »evidens ratio«, tj. može se 
dokazati strogim umnim dokazivanjem (vidi o tome raspravu u DTH, 
Piacenza, 1962, str. 96 si.). Trebalo je dakle da i Krist uskrsne, jer niti 
je tijelo bez duše potpuno niti duša bez tijela. Krist je uzeo potpunu 
ljudsku narav, prema tome, zbog te unutarnje, struklumc usmjerenosti 
ili međuovisnosti duše i tijela trebalo je da i Kristovo tijelo bude uvijek 
združeno s dušom. Istina, za vrijeme smrti u grobu tijelo je bilo odije¬ 
ljeno od duše, ali to je radi našega otkupljenja (vidi sv. Tomu u III 
Sent, d. 21, q. 2, art. 1). 

Koliko je Kristovo uskrsnuće uključeno u Kristovoj muci i smrti, 
toliko možemo reći da je i u misi kao spomen-činu muke Kristove uk¬ 
ljučeno -i uskrsnuće Kristovo. Ne zaboravimo da na vrliuncu teološke 
spekulacije treba reći da nije bilo potrebno niti da Krist podnese smrt 
niti da uskrsne. Otkupljenje se moglo odigrati i na drugi način. 

Na osobit način treba paziti da ne bismo misu prikazivali kao spo- 
men-čin posljednje večere tako kao da je ta večera nešto apsolutno za 
sebe. Liberalni protestanti i modernisti prikazuju tu Večeru tako kao 
da se u njoj iscrpljuje euharistijski misterij. Osim što bismo time dir- 

nuli istinu o Prisutnosti kao i istinu o »verum et proprium sacrificium« 
narušili bismo i cjelovitost euharistijskog štovanja. Misa je u biti isto 
žrtvovanje s žrtvom posljednje večere, ali se od nje u mnogim aspek¬ 
tima i razlikuje, kako je rečeno gore, jer Večera je gledala u ono što 
ima rdoći. 

b) Duša se napunja milosti. — Ako sakupimo nauku Drugog vati¬ 
kanskog sabora o tom pitanju, možemo reći da blagovanje upriličuje 
Kristu i združuje s Kristom (M, br. 38); inkorporira u mistično Kris¬ 
tovo tijelo (P, br. 5); ono je korijen i središte kršćanskog života (P, br. 
6); ujedinjuje i kršćane međusobno (E, br. 7); predstavlja i označuje 
jedinstvo Božjega naroda (P. br. 6; E, br. 16); to je kao uskrsna gozba 
(L, br. 47). 

Može li se naći poredak između ovih blagodati? Svedimo euha- 
ristijski misterij na glavne elemente; žrtvovanje, prisutnost, blagova¬ 
nje, ujedinjuje s Kristom i Božjim narodom, razni plodovi za onoga 
koji blaguje i za druge. Očito je da svi ovi plodovi dolaze genetički od 
mi.se. ali Prisutnost daje vrijednost svim ovim elementima. Isto tako je 
očito da svi plodovi koji se prelijevaju na zajednicu, na Božji narod, 
pretpostavljaju da je pojedinac prije pravilno obavio inkorporaciju u 
Krista jer bez toga ni ujedinjenje s ostalim vjernicima ne bi imalo 
prave podloge. 

Možda se pogdjegdje toliko inzistira na skupnim plodovima ili ele¬ 
mentima koji se tiču zajednice Božjega naroda da se ne vidi kako se 
spašava ono temeljno načelo naravnog i nadnaravnog reda da Bog u 
čovjeku redovito ništa ne čini bez čovjeka. Nadnaravne blagodati ne 
dolaze na čovjeka bez njegove suradnje. I u nadnaravnom pogledu tre¬ 
ba reći da je čovjek kao o.soba počelo, subjekt i cilj svih poteza Provi- 
donosi (GetS, br. 25). Ono što je muka Kristova proizvela u svijetu, to 
mi.sa i blagovanje proizvode u vjerniku. Sto je dublje sjedinjenje poje¬ 
dinca s Kristom, to je dublje sjedinjenje pojedinca s Božjim narodom 
Komunilarnost pretpostavlja osobnost pojedinčevu. Koja li razlika! 
Iskonski grijeh štetio je i pojedincu, i to bez inicijative svakog poje- 
dica, a plodovi muke Kristove ne mogu koristiti pojedincu, dosljedno 
ni zajednici, ako pojedinac ne postane osobno dionikom tih plodova. 
1 ontički i teološki, pojedinac uživa prvenstvo- Moglo bi se reći da po¬ 
jedinac može primiti neke plodove euharistijskog misterija bez komu 
nitarne dimenzije, ali zajednica ne prima ništa bez punine pojedinčeve. 

Evo jedan način kako se pretjerano naglašuje što je komunitamo: 
bilo bi to kad bi netko zastupao mišljenje da svećenik obavlja obred 
žrtvovanja u misi zastupajući Božji narod. Ne, on obavlja taj obred 
(■sobno zamjenjujući Kristovu osobu. Stoga je neispravno misliti, u pre¬ 
tjeranom komunitarističkom duhu. da je svaka misa kao neka »konce- 
lebracija« s Božjim narodom, dosljedno: da su privatne mise bez oslo- 
na (Denz, 3850). I blagovanje na misi jest apsolutno nužno samo za 
svećenika, vjernicima pak samo »eni.xe commendatur« (Denz, 3854). 

c) Zalog buduće slave. — Ova je uloga euharistijske gozbe također 
usko povezana s ostalim ulogama. U euharistiji se susrećemo s poputbi- 
nom kao ulaznom vizom u vječnost; euharistija je zalog vječnog života, 
najveće milosti; u njoj se predskazuje i zajedničko uskrsnuće; ona se 

projicira u puninu svih vremena, lako prva milost dolazi u čovjeka 
krštenjem, odnosno ispovjeđu, euharistija daje Autora milosti, kao ono¬ 
ga s kojim se duša sjedinjuje. 

Suvišno je i spominjati ida ni ova euharistijska dimenzija ne bi 
imala oslona da se u njoj najprije ne ostvaruje prisutnost. I kada Crkva 
govori da je euharistijska žrtva izvor i vrhunac svega bogoslužja Crkve 
i cjelokupnog kršćanskog života, uvijek se podrazumijeva da i sama eu¬ 
haristijska žrtva ima svoju vrijednost zbog Prisutnosti (Uputa, br. 3), 
jer euharistija je misterij upravo po pretvorbi, dakle zbog Prisutnosti, 
kako je rečeno gore. 


čovječji odgovor 

Osim blagovanja tijela Kristova postoje razni načini latreutskog 
štovanja euharistije (Denz, 1643 si.). To štovanje nije prvotno histo¬ 
rijski uvjetovano, ono je ontički fundirano. Dapače, može se reći da nas 
je sam Krist poučio kako treba u duhu štovanja obavljati euharistijski 
misterij. Prije nego je na posljednjoj večeri ostvario Prisutnost, upra¬ 
vio Je Ocu i zajedno s učenicima otpjevao psalme (Mt 26, 26—31). 

Euharistija je dana za hranu — treba je zahvalno i s ljubavlju uzi¬ 
mati. Prisutnost je trajna, i ona od nas traži trajno štovanje. Načini 
štovanja označeni su u spomenutoj Uputi, br. 49 si. Pavao VI održao je 
govor na dan Tijelova ove godine, 1968. Rekao je da ne treba iskoristiti 
taj blagdan da se Prisutni iznese na ulice, da zađe u vrevu poslovanja, 
da zaustavi promet te IjMde pozove neka pomisle što doista znači: On 
le sada i ovdje prisutan. .. I potrebno je, rekao je Papa, da ljudi dadu sebi 
oduška pjesmama, molitvama, zazivima te posvjedoče vjeru u tu osnov¬ 
nu vjersku istinu. Zato i prvo značenje te proslave mora biti da ona 
probudi onu »intollcrabilc insensibilit^«, nepodnosivu nehajnost pred 
euharistijskom činjenicom, nehajnost pred mogućnošću susreta s traj¬ 
no prisutnim Kristom, nehajnost u nastojanju da se ta istina o Prisut¬ 
nosti prenese na svakidašnji život. Nadodao je i drugu pouku, a ta je 
da euharistija služi kao znak i faktor mira, jer je ustanovljena iz ljubavi 
i u svrhu da širi ljubav. To je njena socijalna dimenzija. Jedinstvo gra¬ 
di Crkvu. 

Upravo ovo jedinstvo Crkve mora bili predmetom ozbiljnog razmiit- 
ranja u naše dane. Bez ćašćenja euharistije nema ni cjelovite vjere u 
euharistiju ni, razumije se, cjelovita štovanja, štovanje je kao naš od¬ 
govor na dan Tijelova ove godine, 1968. Rekao je da treba iskoristiti 
dima, na ovoj prolaznoj zemlji. Da, Prisutnost je najdublji i najhitniji 
aspekt euharistijskog misterija, štoviše, ona i jest misterij po pretvorbi, 
dakle ostvarivanjem Prisutnosti. 


*** 


Kako da se ocijeni stanje u crkvi o kojoj je bila riječ na početku član¬ 
ka? Nauka Crkve je jasna, pa mora biti jasna i odgovornom upravitelju 
le crkve. Uputa o euhanisSijskom štovanju tiskana je i na hrvatskom je¬ 
ziku. Mora mu biti poznata kategorička tvrdnja Drugog vatikanskog 

sabora da nijednom svećeniku nije dopušteno u liturgiji bilo što nado¬ 
dati ili promijeniti (SacrosancCum Conc., br. 22 § 3). Vjerujem da se ne 
bi iskreno pozvao na svoju ljubav prema dušama, jer na svakom podru¬ 
čju vrijedi opomena Pavla VI da je najodličniji oblik ljubavi prema du 
Sama u tome da iznosimo spasonosnu Kristovu nauku (enc. Humanae 
vitae, br. 29). Uostalom, ordinarij bi bio dužan u takvom slučaju inter¬ 
venirati, jer u interesu je mira savjesti i jedinstva kršćanskog naroda 
da se na području dogme i morala svi pokoravaju učiteljstvu Crkve i 
da govore istim jezikom (enc. Huin. vitae, br. 28). 


SUMMARIUM 

Momcntosa sane res agitur. Auctor articuli dogma Pracscntiae dicit fun- 
damcntum cultus quoque eucharistici. Haec cnim Praesentia valorem dat 
omnibus quae circa mysterium cucharisticum aguntur. Cur igitur tam magna 
ingratitudo, cur vis visibilis cultus Praesentiae? Et tamcn Ecclcsia in Inslru- 
ctione diei 25. V 1967. doctrinam dare esponit. Variae tanguntur esaggeratio- 
nes in proponendo mysterio eucharistico eo nempe ut in uno insisiaiur cle- 
mento in damnum aliorum. Nec Missa valorem obtineret nisi Praescnlem 
rcddcret et fioictus passionis fidelibus proponeret. Nec in cultu eucharistico 
ubiquc viget fervor. Ouae causae? Plusquam alibi hic unitas desidcratur, nam 
et est sacramcntum unitatis, Ad doctrinam Ecclesiac scrutandam et in pra¬ 
šim deducendam variis rationibus invitat auctor articuli. Semper tamcn pu 
rus symbolismus superandus; semper Praesentia primum occupet locum. 

